
Ehitusloa väljastamine (Pähklimäe tn 3)

1. ASJAOLUD JA MENETLUSE KÄIK

17.09..2015 läbivaatamiseks laekus Pähklimäe tn 3 hoones tuletõkeuste paigaldamiseks ehitusloa taotlus koos ehitusprojektiga (linnavalitsuse dokumendiregistris  nr  1-16/8765). 
Esitatud dokumentatsiooni läbivaatamisel on avastatud, et ehitusprojekt on peaarhitektiga kooskõlastamata ning Ida–Päästekeskus ei ole seda heaks kiitnud.

Tuleohutuse seaduse § 5 lõike 1 kohaselt kohaliku omavalitsuse üksus võib ehitusseadustikus sätestatud ehitus- või kasutusloa anda, kui Päästeamet on kooskõlastanud ehitusprojekti või kasutusloa andmise ehitise kohta, millele on õigusaktiga kehtestatud tuleohutusnõuded. 21.09..2015 Ida-Päästekeskusele on Pähklimäe tn 3 ehitusprojekt saadetud kooskõlastamiseks (linnavalitsuse dokumendiregistris  nr  3485).
02.10..2015 Päästeamet teatas, et tuletõkeuste paigaldamise projektide kooskõlastamine ei ole Päästeameti pädevus (linnavalitsuse dokumendiregistris  nr 9365).
09.10.2015 ehitusjärelevalve osakond Päästeametile saatis korduva päringu ehituprojekti kooskõlastamiseks (linnavalitsuse dokumendiregistris  nr  3485).
26.10.2015 Päästeamet saatis vastuse, milles palus saata ehitusprojekti kooskõlastamiseks (linnavalitsuse dokumendiregistris  nr  10151).
30.10.2015 Päästeamet  kooskõlastas ehitusprojekti

Seega Pähklimäe tn 3 hoones tuletõkeuste paigaldamiseks ehitusloa väljastamiseks takistusi ei ole ning ehitistele võib väljastada ehitusload. 
2. ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.
2.2. Narva linna ehitusmääruse § 24 lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

Väljastada ehitusluba Pähklimäe tn 3 hoones tuletõkeuste paigaldamiseks.

4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.

